Rullestolbasketball

Rullestolbasketball er en variant av basketball, som spilles av personer med handicap som gjør at de sitter i rullestol. Idretten organiseres internasjonalt av International Wheelchair Basketball Federation (IWBF).

Det er 105 nasjonale organisasjoner for rullestolbasketball i verden.IWBF - Who We Are, besøkt 3. mai 2017. I Norge er sporten underlagt Norges Idrettsforbund via Norges Basketballforbund.Norges Basketballforbund - For deg - rullestol , besøkt 3. mai 2017.

Rullestolbasketball er en gren innen Paralympiske sommerleker, og det arrangeres både VM i rullestolbasketball og regionale mesterskap.

Sporten ble etablert i 1944 som en del av rehabiliteringsprogrammet ved Stoke Mandeville Hospital i Aylesbury i England, og ble da kalt rullestolnettball.Wheelchair Basketball Canada - History of the Sport, besøkt 3. mai 2017. Det ble også spilt fra 1946 i USA, blant krigsveteraner. Det første verdensmesterskapet ble arrangert i 1975, og sporten har vært med i Paralympics siden 1960.

 Referanser 

 Eksterne lenker 
 IWBF - offisiell hjemmeside

Kategori:Rullestolbasketball